แบงก์ประชันโปรโมชัน ดูดเงินโค้งสุกท้ายปลายปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...ทีมข่าวการเงิน
ช่วงโค้งสุดท้ายปลายปีแบบนี้ บรรดาธนาคารพาณิชย์ทั้งหลายต่างแข่งกันออกทั้งแคมเปญและโปรโมชันเพื่อดึงดูดลูกค้า
โดยระหว่างวันที่ 1821 พ.ย. 2553 นี้ จะมีงานมหกรรมการเงินการลงทุนครั้งใหญ่ของตลาดหลักทรัพย์แห่งประเทศไทย ภายใต้ชื่อ SET in the city 2010 ที่รอยัลพารากอน ฮอลล์ ศูนย์การค้าสยามพารากอน
งานนี้มีสถาบันการเงินชั้นนำตบเท้าเข้าร่วมงานกันอย่างคับคั่ง แต่ละแห่งก็ขนเอาโปรโมชันมาล่อตาล่อใจนักลงทุนและประชาชนทั่วไปให้ต้องควักกระเป๋า
เริ่มจากธนาคารกรุงไทยที่เตรียมนำผลิตภัณฑ์เงินฝากประจำนาน 18 เดือน ดอกเบี้ยสูงสุด 5.5% โดยคิดอัตราดอกเบี้ยแบบขั้นบันได เดือนที่ 13 คิดดอกเบี้ยที่ 1% เดือนที่ 45 คิดที่ 1.1% เดือนที่ 67% คิดที่ 1.25% เดือนที่ 89 คิดที่ 1.5% เดือนที่ 1011 คิดที่ 1.75% เดือนที่ 1213 คิดที่ 2% เดือนที่ 1415 คิดที่ 2.5% เดือนที่ 1617 คิดที่ 3.5% และเดือนสุดท้ายคิดที่ 5.55% เป็นตัวชูโรงเข้าร่วมงาน 
พร้อมด้วยผลิตภัณฑ์อื่นๆ อาทิ สินเชื่อเพื่อที่อยู่อาศัย สินเชื่อเพื่อผู้ประกอบการเอสเอ็มอี และสินทรัพย์พร้อมขาย
โดย นางกิตติยา โตธนะเกษม รองกรรมการผู้จัดการ สายงานบริหารการเงิน ธนาคารกรุงไทย กล่าวว่า ธนาคารกรุงไทยได้จัดเตรียมพื้นที่เอาไว้ถึง 4 โซน โซนที่ 1 จะให้บริการด้านสินเชื่อเพื่อที่อยู่อาศัย สินเชื่อเพื่อผู้ประกอบการรายย่อย สินทรัพย์พร้อมขายและเงินฝาก
โซนที่ 2 ให้บริการด้านคำปรึกษาวางแผนการเงินส่วนบุคคล โซนที่ 3 เป็นการลงทุนด้านกองทุนรวมประเภทกองทุนรวมเพื่อการเลี้ยงชีพ หรือ RMF และกองทุนรวมระยะยาว หรือ LTF 
โซนสุดท้ายเป็นผลิตภัณฑ์และช่องทางการลงทุนใน บริษัทหลักทรัพย์ (บล.) เคที ซีมิโก้
นอกจากที่ผู้ลงทุนจะมีโอกาสได้พบกับผลิตภัณฑ์โปรโมชันพิเศษภายในงานแล้ว ยังมีสิทธิลุ้นรับของรางวัล เช่น รถยนต์นิสสัน มาร์ช โทรศัพท์แบล็คเบอร์รี่ และไอโฟน ตลอดจนของที่ระลึกต่างๆ เมื่อมาเยี่ยมชมบูธหรือใช้บริการอีกด้วย
ด้านแหล่งข่าวจากธนาคารกสิกรไทย เปิดเผยว่า ธนาคารจะไม่มีการนำผลิตภัณฑ์ประเภทเงินฝากและสินเชื่อเข้าร่วมงาน เพราะจะเน้นไปที่กลุ่มผลิตภัณฑ์ประเภทกองทุนรวมทั้ง RMF/LTF กองทุน KPlan 1 2 3 มากกว่า
โดยผู้ที่ลงทุนภายในงานมีโอกาสได้รับคืนเงินสดสูงสุดถึง 1.2 หมื่นบาท และมีโอกาสรับบัตรกำนัลสูงสุด 1,200 บาท หากซื้อผ่านบัตรเครดิตจะได้รับคะแนนสะสมสูงสุดถึง 4.5 หมื่นคะแนน
“งานนี้ในส่วนของธนาคารกสิกรไทยเอง เราส่งเพียงแค่ KwePlan ไปร่วมเพื่อให้คำปรึกษาวางแผนการเงินให้กับลูกค้าเท่านั้น โดยผลิตภัณฑ์ส่วนใหญ่จะอยู่ในส่วนของบริษัทหลักทรัพย์จัดการกองทุนกสิกรไทย เพราะเราจะเน้นกลุ่มกองทุนรวม” แหล่งข่าวกล่าว
ส่วนธนาคารยักษ์ใหญ่อย่างแบงก์บัวหลวง ธนาคารกรุงเทพ ก็มีการเตรียมนำผลิตภัณฑ์หลากหลายเข้าร่วมงานเช่นกัน ซึ่งส่วนใหญ่เป็นกองทุนเปิด ทั้งกองทุนเปิดบัวหลวง RMF/LTF กองทุนเปิดบัวหลวงทริกเกอร์ 3 (TRIGGER3) และกองทุนเปิดบัวหลวงธนทวี เพราะเจาะกลุ่มนักลงทุนประเภทนี้ของตลาดหลักทรัพย์โดยเฉพาะ
โดยกองทุนเปิดบัวหลวงทริกเกอร์ 3 (9%) (TRIGGER3) เป็นกองทุนผสมที่ไม่กำหนดสัดส่วนการลงทุนในหุ้น มีจุดเด่นที่กำหนดเป้าหมายและระยะเวลาการลงทุนชัดเจน โดยจะพยายามสร้างผลตอบแทนจากการลงทุนให้ถึงเป้าหมาย 9% ภายใน 12 เดือน
ทั้งนี้ สามารถเลิกกองทุนได้ก่อน 12 เดือน หากสร้างผลตอบแทนได้ไม่น้อยกว่า 9% กองทุน TRIGGER3 นี้จะเสนอขายครั้งเดียว ระหว่างวันที่ 1824 พ.ย.นี้ โดยมีมูลค่าจองซื้อขั้นต่ำเพียง 1,000 บาท
นอกจากนี้ยังมีผลิตภัณฑ์ประเภท ประกันชีวิต พันธบัตรออมทรัพย์ของธนาคารแห่งประเทศไทย และกระทรวงการคลัง และบริการแนะนำเปิดบัญชีซื้อขายหลักทรัพย์อีกด้วย
โดยผู้ที่ลงทุนภายในงานจะได้รับของที่ระลึกหรือบัตรกำนัลมูลค่าสูงสุด 3,500 บาท
ขณะที่ธนาคารทหารไทย หรือทีเอ็มบี เลือกที่จะดำเนินกลยุทธ์ที่แตกต่างจากธนาคารอื่นๆ โดยส่งบริษัทลูกอย่างบริษัทหลักทรัพย์จัดการกองทุน (บลจ.) ทหารไทย เข้าร่วมงาน SET in the city 2010 เพื่อเน้นเจาะกลุ่มลูกค้าที่สนใจผลิตภัณฑ์กองทุนประเภทต่างๆ
ขณะที่ในส่วนของบริษัทแม่ได้แยกออกมาจัดงานต่างหาก ระหว่างวันที่ 1521 พ.ย. 2553 ที่ชั้น M ศูนย์การค้าสยามพารากอน ซึ่งเป็นสถานที่จัดงาน SET in the city 2010 เช่นกัน ไม่รู้ว่าเป็นการวางแผนตัดลูกค้าของธนาคารอื่นหรือไม่
โดยภายในงานได้มีการขนโปรโมชันมาแข่งขันกับธนาคารอื่นๆ มากมาย ทั้งผลิตภัณฑ์เงินฝาก ประกันชีวิต และกองทุนรวม โดยมีพระเอกเป็นการเปิดบัญชีกับธนาคารทหารไทย รับบัตรเอทีเอ็มฟรีไม่เสียค่าธรรมเนียม พร้อมรับของที่ระลึก ซึ่งโปรโมชันนี้จะมีเพียงในงานนี้ เท่านั้น
เห็นบรรดาธนาคารพาณิชย์และสถาบันการเงินต่างๆ ออกโปรโมชันกวาดลูกค้าช่วงท้ายปีกันคึกคักขนาดนี้ น่าสนใจว่าเหล่านักลงทุนทั้งหลายจะไปร่วมงานกันมากน้อยเพียงใด และโปรโมชันของใครที่จะโดนใจมากที่สุด